“อุตุ” เตือนทั่วไทยฝนหนัก “อันดามัน” คลื่นสูง 1-2 เมตร
“กรมอุตุนิยมวิทยา” คาดไทยมีฝนเพิ่มขึ้น “เหนือ-อีสาน-ตะวันออก-ใต้” ฝนตกหนัก-ลมกระโชกแรง ทะเลอันดามันตอนบนมีคลื่นสูง 1-2 เมตร แนะชาวเรือเดินเรือด้วยความระมัดระวัง
“กรมอุตุนิยมวิทยา” คาดไทยมีฝนเพิ่มขึ้น “เหนือ-อีสาน-ตะวันออก-ใต้” ฝนตกหนัก-ลมกระโชกแรง ทะเลอันดามันตอนบนมีคลื่นสูง 1-2 เมตร แนะชาวเรือเดินเรือด้วยความระมัดระวัง
30 ก.ค. 2565

กรมอุตุนิยมวิทยา พยากรณ์อากาศ 24 ชั่วโมงข้างหน้า มรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยเริ่มมีกำลังแรงขึ้น ประกอบมีหย่อมความกดอากาศต่ำปกคลุมบริเวณประเทศลาวตอนบนและเวียดนามตอนบน ลักษณะเช่นนี้ทำให้ประเทศไทยมีฝนเพิ่มขึ้น และมีฝนตกหนักกับมีลมกระโชกแรงบางแห่งบริเวณภาคเหนือ ภาคตะวันออกฉียงเหนือ ภาคตะวันออก และภาคใต้ ขอให้ประชาชนในบริเวณดังกล่าวระวังอันตรายจากฝนตกหนักและลมกระโชกแรงที่อาจจะเกิดขึ้นในระยะนี้ไว้ด้วย
สำหรับคลื่นลมบริเวณทะเลอันดามันและอ่าวไทยมีกำลังแรงขึ้น โดยทะเลอันดามันตอนบนมีคลื่นสูง 1-2 เมตร บริเวณที่มีฝนฟ้าคะนองคลื่นสูงมากกว่า 2 เมตร ขอให้ชาวเรือเดินเรือด้วยความระมัดระวังและหลีกเลี่ยงการเดินเรือบริเวณที่มีฝนฟ้าคะนอง
ส่วนกรุงเทพมหานครและปริมณฑลมีฝนฟ้าคะนองร้อยละ 60 ของพื้นที่ อุณหภูมิต่ำสุด 25-28 องศาเซลเซียส อุณหภูมิสูงสุด 34-36 องศาเซลเซียส